Benelux-Mathematik-Olympiad

D'Benelux-Mathematik-Olympiad (ofgekierzt BxMO) ass eng interregional Kompetitioun, déi sech un déi bescht Mathematik-Schüler aus dem Enseignement secondaire vun den dräi Benelux-Länner riicht.

 Geschicht 
D'Benelux-Mathematik-Olympiad war fir d'éischt vum 8. bis den 10. Mee 2009 an Holland, zu Bergen op Zoom. Haaptinitiateur war de lëtzebuergesche Mathematiks-Professer Charles Leytem aus dem Lycée classique de Diekirch.

D'Kompetitioun huet d'Zil, iwwer den Niveau vun der Olympiade mathématique belge erauszegoen an d'Schüler op eng eventuell Participatioun bei der Internationaler Mathematik-Olympiad virzebereeden.

An de Joren 2011, 2015 an 2018 gouf d'Kompetitioun vum Charles Leytem an dem Pascal Zeihen am Lycée classique de Diekirch zu Miersch organiséiert.

 Oflaf 
Jiddwer Benelux-Land kann eng Ekipp vu maximal 10 Schüler an d'Kompetitioun schécken. D'Epreuve besteet dran, bannent 4,5 Stonne véier schwéier Mathematiksproblemer, dorënner dräi Problemer vun IMO-Niveau ze léisen. Pro Léisung kann ee bis zu 7 Punkte kréien; den Total läit also tëscht 0 an 28 Punkten.

Déi bescht Schüler kréie Gold-, Sëlwer- oder Bronze-Medailen iwwerreecht, wéi op der Internationaler Mathematik-Olympiad.

 Resultater 
Lëscht vun alle BxMO-Kompetitiounen, déi bis elo waren, a vun alle Lëtzebuerger, déi eng Medail kruten:

 Datum  Plaz  Gold  Sëlwer  Bronze 8.-10. Mee 2009  Bergen op Zoom    Pierre HaasJingran LinMarc Sinner 23.-25. Abrëll 2010  Amsterdam   Grégoire GenestPhilippe Schram  Steve Muller  6.-8. Mee 2011  Miersch, am LCD   Grégoire GenestJérôme Urhausen  20.-22. Abrëll 2012  Wépion    Patrick Meurin 26.-28. Abrëll 2013  Dordrecht   Christina Meyer  2.-4. Mee 2014  Bruges  Gilles Englebert   Christina MeyerCharel Thull 8.-10. Mee 2015  Miersch, am LCD   Gilles Englebert 29. Abrëll - 1. Mee 2016  Soest   5.-7. Mee 2017  Wépion   Martin Rakovsky 27.-29. Abrëll 2018  Miersch, am LCD   26.-28. Abrëll 2019  Valkenswaard    Angelina Kysil2020 an 2021 goufe wéinst der COVID-19-Pandemie just virtuell Kompetitiounen am Mee ofgehalen. D'Schüler waren invitéiert, déi proposéiert Problemer bei sech doheem ze léisen.29. Abrëll - 1. Mee 2022  Louvain    Victor Guilbert5.-7. Mee 2023  Esch, am LGE    26.-28. Abrëll 2024  Valkenswaard    25.-27. Abrëll 2025  Liège   Khalid Khan  Kiah Shah 

 Um Spaweck 
 Websäit vun der BxMO

Kategorie:Mathematik
Kategorie:Wëssenschaftlech Concoursen
Kategorie:Benelux